****

**Termat e referencës**

|  |
| --- |
| Njoftim për ekspert: Hartimi i dokumentit mbi fëmijërinë e hershme |

**Shoqata zbatuese**: YWCA of Albania

**Projekti:** ``Qendrat e Fëmijërisë së Hershme si hapësira kreative dhe të sigurta``

**Donatori:** UNICEF

1. **Informacion i përgjithshëm**

``Qendrat e Fëmijërisë së Hershme si hapësira kreative dhe të sigurta`` është projekt i zbatuar nga YWCA of Albania me mbështetjen e UNICEF.

Projekti konsiston në vazhdimin e ofrimit te sherbimit tek Qendra Ditore ne Shengjin, per femijet e moshes parashkollore. Qendra funksionon si hapësire e sigurte dhe edukuese për fëmijët. Filozofia kryesore është të mësuarit nëpërmjet lojës dhe përdorimi i strategjive jo formale të edukimit. Një sërë shërbimesh, si mbështetje psikologjike, aktivitete në grup, mësim i strukturuar sipas qasjes joformale, ushtrime në natyre etj do të ofrohen për të rritur reziliencën e fëmijëve dhe për t`iu siguruar ambiente gjithëpërfshirëse e edukuese.

Përpos fokusit me fëmijët, prindërit përfshihen në projekt me qëllim trajnimin e tyre dhe diskutimin rreth çështjeve të rëndësishme dhe sensitive, si prindërimi pozitiv, përballja me situatat traumatike, rregullimi emocional dhe lidhja e rëndësishme dhe e shëndetshme prind-fëmijë.

Gjithashtu në kuadër të projektit do të realizohen trajnime edhe me mësuesit, me qëllim ngritjen e kapaciteteve profesionale dhe dhënien e ekspertizës për të mbështetur nxënësit që mund të përballen me ngjarje potencialisht stresuese dhe traumatike, nëpërmjet të mësuarit socio-emocional dhe joformal.

1. **Qëllimi i shërbimit:**

*Personi përgjegjës për këtë pozicion, duhet të ofrojë shërbimet e specifikuara si mëposhtë:*

* Eksperti realizon takime me përfaqësues të ministrisë, ASCAP, UNICEF, bashkive etj
* Eksperti diskuton dhe rishikon me palët e tjera dokumentin mbi arsimin parashkollor
* Eksperti ofron mbështetje ndaj MAS ne procesin e rishikimit të politikave mbi arsimin Parashkollor
* Eksperti ndihmon në identifikimin e politikave dhe praktikave pozitive
* Eksperti harton një dokument me rekomandime mbi arsimin parashkollor
* Eksperti jep propozime bazuar mbi qasjen e BE qe duhet te integrohet ne vendin tonë me qëllim ofrimin e arsimit cilësor parashkollor

1. **Pritshmëritë**

|  |
| --- |
| Outputi |
| * Realizimi i takimeve me palët e interesuara * Ofrim i mbështetjes ndaj MAS në lidhje me edukimin parashkollor * Rishikim i praktikave dhe politikave ekzistuese * Propozim i nderhyrjeve sipas qasjes se BE * Hartimi i një dokumenti final me rekomandime dhe sugjerime |

1. **Profili**

*Edukimi, Kualifikimi*

-Diplomë Universitare te lidhur me fushën e edukimit dhe fëmijërisë së hershme

-Kandidatëve me gradën shkencore ``Doktor`` do ju jepet përparësi

*Eksperienca të mëparshme*

• Eksperienca të mëparshme në hartimin e dokumenteve

• Eksperienca të mëparshme të lidhura me arsimin parashkollor

**5. Menaxhimi dhe raportimi**

a. Struktura përgjegjëse që përfaqëson YWCA of Albania është Drejtori i Projektit

b. Fushëveprimi i punës së konsulentit nuk parashikon përdorimin e ambienteve të projektit, por nuk përjashton mundësinë kur lind nevoja.

***Shënime të rëndësishme:***

1.Personat që kanë pasur eksperiencë të mëparshme me YWCA kanë përparësi përzgjedhje.

2. YWCA ndjek një proces transparent përzgjedhje, bazuar tek kriteret e vlerësimit. Çdo ndërhyrje sjell skualifikimin direkt të kandidatit.

3. YWCA ndjek politikën e zero tolerancë në lidhje me çështjen e ngacmimit, shfrytëzimit dhe/ose abuzimit seksual, ndaj çdo personi që përfshihet në aktivitetet e organizatës.